text: पीएम नरेंद्र मोदी अपने ड्रीम प्रोजेक्ट केदारनाथ धाम के पुनर्निर्माण कार्य का जायजा लेने के लिए कपाट बंद होने के मौके पर दिवाली के दिन यहां होंगे. पीएम मोदी केदारनाथ में पुनर्निर्माण की कई परियोजनाओं का लोकार्पण करेंगे, जिसमें मंदाकिनी नदी पर बने घाट, मंदिर तक जाने वाला रास्ता और पुरोहितों के लिए घर शामिल हैं. साथ ही मंदिर के पास शंकराचार्य की महत्वाकांक्षी समाधि का भी पीएम मोदी शिलान्यास रखेंगे.